ඉන පස්සේ තමයි ඔය පදවි ලැබෙන්න පටන් ගත්තේ."ප්‍රාචීන භාෂෝපකාර සමාගමෙන් සම්මාන පණ්ඩිත උපාධියවිද්‍යාලංකාර විශ්ව විද්‍යාලයෙන් අභිධර්මය පිළිබඳ මහාචාර්ය පදවියවිද්‍යාලංකාර විශ්ව විද්‍යාලයෙන් සාහිත්‍ය චක්‍රවර්තී උපාධිය (1963)ශ්‍රී ලංකා ශ්වේජින් නිකායේ මහා නායක පදවිය (1976)අමරපුර මහා මහෝපාධ්‍යාය ශාසන ශෝභන නාමය (1995)ප්‍රවචන විශාරද නාමය (1995)රේරුකානේ චන්දවිමල මහා නායක හිමියන් හට ලද මෙ ම සම්මාන හා පදවි ආදිය උන්වහන්සේ ගේ ගුණයන් සහ සිදු වූ මෙහෙයයන් සොයා පැමිණි ඒවා මිස උන්වහන්සේ මේවා සොයා නො ගිය උතුම් සුපේසල ශික්ෂාකාමී දිවියක් ගතකළ භික්ෂුන් වහන්සේ නමක් ලෙස උන්වහන්සේ ගේ චරිතාපදානයෙන් මනා ව පිළිබිඹු වේ.ඉතා කෙටියෙන් මෙතෙක් ප්‍රකාශ කළ මෙ ම උදාරතර චරිත කතාවේ අවසානය සනිටුහන් කරන්න ට මත්තෙන් මේ කරුණ නො කිවහොත් එය විශාල අඩුවක් වනු ඇත.රේරුකානේ චන්දවිමල මහා නායක ස්වාමීන් වහන්සේ ගේ අවසාන කටයුතු සිදුකළ යුතු ආකාරය පිළිබඳ 1981 ජනවාරි මස 10 දින අත්සන් යොදා සීල තබන ලද ලිපියක සඳහන් කර ඇත."මරණ දැන්වීම් එපා.මරණය ප්‍රසිද්ධ කරන්න එපා.කොඩියක්වත් දාන්න එපා.කිසි ම සැරසිල්ලක් එපා.මිනිය දැනට දහවල් කාලයේ ගත කරන කුඩා අන්ද මත තබන්න.මිනිය සමීපයේ පහන කිහිපයක් දල්වන්න.පන්සල් වත්තේ අයිනක දර සෑයක් තනන්න.දර සෑය හදා අවසාන වූ විගස උදේ හෝ දවල් හෝ රෑ හෝ මිනිය එ හි තබා පුච්චන්න.මිනිය සෑයේ තැබීම ට ගෙන යා යුත්තේ ලෑලි තට්ටුවක තබා ගෙන යි.ආදාහනය අවසාන වීමෙන් පසු එය නියම කර තිබූ පරිදි කළ බව පුවත් පත්වලින් ප්‍රසිද්ධ කරන්න.චන්දවිමල මහා නාහිමියන් අද ජීවමාන ව නැත ත් එ දා සිදුකළ ධර්ම දානය අද ට ත් ජීවමාන ව පවතී.